jkorsvik/nowiki_second_scrape_merged huggingface dataset:
Vita (album)

Vita er et musikkalbum av Unni Løvlid fra 2005. Det kom ut på Heilo og har nr HCD 7197. Albumet er spilt inn i Tomba Emmanuelle på Slemdal i Oslo i oktober og november 2004, 2. oktober med publikum til stede. Samlet spilletid er 42 minutter og 24 sekunder.


== Sporliste ==
«O at skue» 2:10
«Jeg har så lun en hytte» 2:37
«Når eg står her på dei høge nutar» 3:33
«Den fyrste song» 2:35
«Glemmer Gud smaa Ravneunger» 1:28
«Sov no små bonnj» 0:44
«Saa glad som jeg til Senge gaa» 2:14
«Lær mig, o skov, at visne glad» 4:11
«Gud Fader mig saa underlig (Gjendines bådnlåt)» 6:44
«Nu Dagens Lys sig sniger hen» 3:31
«O Verden, hav da gode Nat (Min sjel og ånd)» 1:27
«Ned i vester soli glader» 2:17
«Fra Anders til Karen» 7:56


== Eksterne lenker ==
Carl Petter Opsahl: Unni Løvlid: «Vita» Anmeldelse i VG 8. mars 2005
Ola Viken

Ola Viken (født 1964) er en norsk advokat med trygd, arv og familierett som spesialområde.
Viken ble utdannet Cand.jur. ved Universitetet i Oslo i 1989. Han har siden 1986 undervist i trygderett ved univerisitetet, siden 1989 i familie- og arverett og siden 1996 i fast eiendoms rettsforhold. Han fikk advokatbevilling i 1996 og startet praksis i 1997.


== Utgivelser ==
Oppgave- og materialsamling i familie- og arverett, Universitetsforlaget ISBN 9788215011219
Oppgave- og materialsamling i trygderett, 3. utgave, TANO ISBN 8251832861
Pasienters rettsstilling, TANO ISBN 8251827922
Heiko Bleher

Heiko Bleher (født 18. oktober 1944 i Frankfurt am Main) er en verdensberømt iktyologisk oppdager.
Han driver det iktyologiske publiseringsselskapet Aquapress.
Heikos mor var Amanda Flora Hilda Bleher. Hennes far igjen var Adolf Kiel, en pioner innen planteakvaristikk.
Da Bleher var fire år gammel, så han sine første discus i en utstilling ved Frankfurt Zoo som fortsatt var delvis ødelagt etter krigen.
Han ble med sin mor til Afrika og gjennom Europa på leting etter vannplanter.
Da han var sju år gammel, tok moren ham, storebroren og hans to søstre med på discusjakt i Sør-Amerika, hvor de levde med de innfødte i et halvt år og samlet 60 nye arter av vannplanter, mange fisk og andre dyr.
I 1959 bosatte Amanda seg i Brasil, og Heiko bygget der et plante- og fiskeoppdrettsanlegg i jungelen utenfor Rio.
I 1962 flyttet Heiko til USA for å studere på universitetsnivå.
I 1964 oppdaget han rødmunntetraen som 18 år senere ble vitenskapelig beskrevet og fikk navnet Hemigrammus bleheri, oppkalt etter Heikos mor. Han oppdaget også «royal blue»-varianten av discus. 
I 1967 flyttet han firmaet sitt til Tyskland.
Hans første bok om discus ble utgitt i 1982. Året etter kom hans første dokumentarfilm, og flere filmer kom i årene som fulgte.
I 2008 ble han arrestert i Manaus, anklaget for miljøkriminalitet, for å ha forsøkt å ta med seg preserverte spesimener ut av landet uten tilstrekkelige tillatelser.


== Referanser ==


== Eksterne lenker ==
Heiko Blehers biografi - aquapress-bleher.com
Sveinung Eide

Sveinung Eide (født 15. mai 1974 i Oslo) er en norsk lege og musiker, kjent som Dr. S.Han var tidligere medlem av rapgruppen Klovner i kamp som han startet sammen med Aslak Hartberg («Alis») i 1994. Gruppen ble raskt etter oppstarten utvidet med nok en rapper, Esben Selvig («Dansken»). I 1999 ble Thomas Gullestad («DJ Goldfinger»/«Finger'n») med i gruppen. Samtidig trakk Eide seg delvis ut av bandet for å fullføre medisinstudiene. Etter endt turnustjeneste ble han igjen med i Klovner i kamp på fulltid.
Sveinung Eide spiller nå (2015) keyboard og rytmegitar i det norske rockebandet Yoga Fire sammen med Aslak Hartberg (bass), Jonas Forsang Moksnes (sologitar) og Benjamin Helstad (vokal). Ved siden av musikkarrieren arbeider Eide som allmennpraktiserende lege. I 2014 var han allmennpraktiserende lege på Ullevål Hageby Legesenter i Oslo.


== Referanser ==


== Eksterne lenker ==
(en) Sveinung Eide på Internet Movie Database 
(en) Sveinung Eide på Discogs 
(en) Sveinung Eide på MusicBrainz 
(no) Sveinung Eide på Rockipedia 
(no) Sveinung Eide på Rockipedia
Nordfjord (avis)

Nordfjord har flere betydningerNordfjord var en avis som ble utgitt i Sandane i Sogn og Fjordane. Avisa hadde kommunene Gloppen og Breim som nedslagsfelt og ble etablert i 1896. Avisa var en moderat konservativ motpart til den radikale avisa Fjordenes Blad som ble utgitt på Nordfjordeid.
Nordfjords første redaktør var Hans Thorsen. I 1897 ble Ole Jensson Nyhagen ansatt som regneskapsfører, men han tok kort tid etter over hele virksomheten. I 1924 fikk avisa ytterligere konkurranse da Bondepartiet etablerte Firda Tidend på Sandane.
Nordfjord ble stoppet av nazistene i 1942. Nyhagen døde i 1946. Firda Tidend var innen den tid etablert som den ledende avisa i området og Nordfjord kom aldri tilbake.


== Redaktører ==
Ole Jensson Nyhagen 1900-1942
Hans Thorsen 1896-1900


== Eksterne lenker ==
NRKs fylkesleksikon: Aviser og media i Gloppen
Fylkesarkivet i Sogn og Fjordane 2005: 1905 – Gloppen kommune
Glansbergmåler

Glansbergmåler (Entephria nobiliaria) er en sommerfugl i gruppen av de egentlige målere  (Geometridae). Denne grå arten mangler nesten helt påfallende kjennetegn.


== Utseende ==
En middelsstor (vingespenn 26 – 33 mm), slank, grå måler med forholdsvis smale vinger. Forvingene er lysgrå med utydelige tverrlinjer, bakvingene silkeaktig gråhvite. Arten mangler fullstendig påfallende tegninger. Larven er gråbrun med hvite, trekantede flekker på ryggen og en hvit sidestripe.


== Levevis ==
Larven lever på rødsildre (Saxifraga oppositifolia), og arten finnes der denne vokser, mest i fjellet.


== Utbredelse ==
Glansbergmåleren er bare kjent fra Europa. Den finnes i nord og også i fjellområdene i Sør- og Mellom-Europa. I Norge er den funnet spredt i fjellet fra Oppland og Hordaland nord til Finnmark.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) glansbergmåler i Encyclopedia of Life 
(en) glansbergmåler i Global Biodiversity Information Facility 
(no) glansbergmåler hos Artsdatabanken 
(sv) glansbergmåler hos Dyntaxa 
(en) glansbergmåler hos Fauna Europaea 
(en) glansbergmåler hos NCBI 
(en) Kategori:Entephria nobiliaria – bilder, video eller lyd på Wikimedia Commons 
Nettsiden Svenska Fjärilar, med bildegalleri Arkivert 3. mars 2007 hos Wayback Machine.
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Engelsk vedder

Engelsk vedder eller Engelsk wedder er en rasekanin som stammer er fra England. Rasen ble avlet fram på 1800-tallet gjennom selektiv avl og er trolig en av de eldste kaninrasene i verden. Rasen har en gjennomsnittsvekt på 5,5 kg og har karakteristiske lange ører, stort hode og stor kroppsfasong, og kan leve opp til fem år eller mer.


== Eksterne lenker ==
Lop Rabbit Club of America
Sildrebergmåler

Sildrebergmåler (Entephria flavicinctata) er en sommerfugl i gruppen av de egentlige målere  (Geometridae). Denne ganske variable, grå arten lever på steinete steder der larvenes vertsplanter, sildre (Saxifraga spp.) og bergknapp (Sedum spp.) vokser.


== Utseende ==
En middelsstor (vingespenn 26 – 31 mm), slank, grå måler. Begge kjønn har trådformede antenner. Arten er ganske variabel – nordiske eksemplarer har oftest lysgrå forvinger med 3-4 utydelige, hvite tverrbånd, britiske eksemplarer er ofte litt mørkere grå med fire markerte, brune tverrbånd. Bakvingen er silkeaktig skinnende hvit. Larven er rosaaktig brun, kroppen med kraftige, utstående børster (virker uvanlig hårete til målerlarve å være). På ryggen har den rosa, trekantede flekker som er kantet med mørkbrunt.


== Levevis ==
Larven lever på sildre (Saxifraga spp.) og bergknapp (Sedum spp.), i Skandinavia særlig på gulsildre (Saxifraga aizoides). Disse plantene vokser helst på berg eller steinete og fuktige steder.


== Utbredelse ==
Arten finnes over det meste av Europa, og også i Midtøsten. I Norge er den funnet fra Buskerud i sør til Finnmark i nord, mest i indre strøk.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) sildrebergmåler i Encyclopedia of Life 
(en) sildrebergmåler i Global Biodiversity Information Facility 
(no) sildrebergmåler hos Artsdatabanken 
(sv) sildrebergmåler hos Dyntaxa 
(en) sildrebergmåler hos Fauna Europaea 
(en) sildrebergmåler hos NCBI 
(en) Kategori:Entephria flavicinctata – bilder, video eller lyd på Wikimedia Commons 
Entephria flavicinctata – detaljert informasjon på Wikispecies 
Nettsiden Svenska Fjärilar, med bildegalleri
UK moths, Entephria flavicincta
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Vatikanstatens riksvåpen

Vatikanstatens riksvåpen er et rødt våpenskjold med to nøkler lagt i kryss, tiara og bånd. I sin nåværende form ble riksvåpenet antatt 7. juli 1929. Tidligere var hver enkelt paves personlige våpen blitt benyttet som riksvåpen. 


== Symbolikk ==
Den røde fargen var inntil 1808 pavens tradisjonelle farge. Denne tradisjonen ble brutt da Pius VII valgte gull og hvitt som nye pavelige farger. Det nye fargevalget er benyttet i Vatikanstatens flagg. Nøklene representerer Sankt Peters nøkler. Nøkkelen i gull symboliserer Kirkens åndelige makt. Nøkkelen i sølv representerer bestandighet. Tiaraen er pavens krone.
Paleobalkanske språk

Paleobalkanske språk er en utdødd undergruppe av indoeuropeiske språk som ble snakka på Balkan i oldtida. Underinndelinga av språkgruppa er omstridt, og noen mener at gresk, albansk og armensk tilhører denne gruppa. Med unntak av de språkene som har utviklet seg til gresk og albansk, er alle paleobalkanske språk utdødd, grunnet hellenifisering, romanifisering, slavifisering, og tyrkifisering.


== Språk ==
De følgende språkene er rapportert for å ha blitt snakket på den balkanske hlavøya av antikkens greske og romerske forfattere:
Gammelmakedonsk (tidvis betraktet kun som en dialekt av gammelgresk)
Dakisk
Illyrisk
Liburnisk
Messapisk
Mysisk
Paionisk
Frygisk
TrakiskSelv om disse språkene er alle medlemmer av indoeuropeiske språkfamilie, er slektskapet mellom dem uklart eller ukjent. Klassifisering av de språkene som ble snakket i regionen er meget vanskelig grunnet det faktum at de i liten grad er dokumentert. I tillegg er det problemer med at de som har utgitt undersøkelser om disse språkene vært preget av sterke patriotiske eller nasjonalistiske interesser som har kompromittert verdien av deres arbeid.


== Referanser ==


== Litteratur ==
Crossland, R.A.; Boardman, John (1982): «Linguistic problems of the Balkan area in the late prehistoric and early Classical period» i: The Cambridge Ancient History, bind 3, del 1. Cambridge University Press. ISBN 978-0-521-22496-3.
Polomé, Edgar Charles (1982): «Balkan Languages (Illyrian, Thracian and Daco-Moesian)» i: Cambridge Ancient History. III.1. s. 866–888.
Harmatta, János (1967): «Zum Illyrischen» i: Acta Antiqua Academiae Scientiarum Hungaricae 15, s. 231–234.
Project Hip Hop Palestine

Project Hip Hop Palestine er et dansk-palestinsk kulturprosjekt. Fra 11. juli 2008 har en gruppe dansker, danskarabere samt palestinsk-israelere reist Vestbredden omkring med workshops i rap, spoken word samt breakdance.
Intensjonen er såvel å finne palestinske talenter som å spre hiphop til ungdommer, som er vokst opp med manglende frihet.
Mer enn hundre ungdommer i Jenin, Deheisha flyktningleir, Nablus, Ramallah samt Shoufat flyktningleir i Jerusalem har medvirket.
27 talenter gikk videre til en konsert i Betlehem, som ble arrangert  27. august 2008. Tre av disse skal opptre i København sommeren 2009.
Project Hip Hop Palestine inkluderer dessuten en turné i oktober 2008 og en åpen konsert på Vestbredden i januar 2009.
Hiphop-kurset er første del av et ett år langt prosjekt som er finansiert av det danske representasjonskontoret i Ramallah.
Initiativtaker og prosjektleder er Janne Andersen.
Kerlon

Kerlon Moura de Souza (født 27. januar 1988) er en brasiliansk tidligere fotballspiller.
Kerlon er mest kjent for å kunne vippe ballen på hodet og løpe med den der i spill. Han blir derfor ofte kalt for "sel-dribleren".
1. september 2008 signerte han for den italienske Serie A klubben Chievo.


== Referanser ==


== Eksterne lenker ==
(en) Kerlon – FIFA 
(fr) Kerlon – LÉquipe 
(en) Kerlon – Transfermarkt 
(en) Kerlon – WorldFootball.net 
(en) Kerlon – FootballDatabase.eu 
(en) Kerlon – Soccerway 
(en) Kerlon – Sambafoot 
(en) Biografi på kerlononline.co.uk
(en) Chievo signerer sel-dribbleren. channel4
Civil law

Civil law, på norsk også kalt sivilrett, er et rettslig system utviklet på det europeiske kontinent, med sterke røtter til romerretten. Et av hovedelementene i rettssystemet er kodifisering av rettsprinsipper, sedvane og tidligere spredd lovgivning i et strukturert lovverk som er rettssystemets fremste rettskilde.
«Common law» er det annet mest fremtredende rettssystem, utviklet hovedsakelig i England. Den viktigste forskjellen mellom de to systemene er at Civil law starter med abstrakte regler som dommere så må tilpasse ulike saker, mens Common law trekker ut abstrakte prinsipper fra ulike enkeltsaker.
Nahid Persson

Nahid Persson Sarvestani (født 24. mai 1960 i Shiraz, Iran) er en iransk-svensk dokumentarfilmskaper. Hun eier og driver filmproduksjonsselskapet RealReel.
Perssons mest kjente dokumentarfilmer er trolig Min mamma – en persisk prinsessa, Prostitution bakom slöjan (Norsk tittel: Prostitusjon bak sløret, vist på NRK Tv i 2005), Fyra fruar och en man samt Drottningen och jag (2008), et portrett av Irans eksil-keiserinne Farah Pahlavi.


== Utmerkelser ==
Hun har mottatt flere priser for sine dokumentarfilmer. Blant annet ble I livets slutskede tildelt Cancerfondens journalistpris år 2002.
Dokumentarfilmen, Prostitition bakom slöjan, som omhandler prostituerte kvinner i Iran, mottok prisen for beste internasjonale nyhetsdokumentar under Tv-festivalen i Monte Carlo, Monaco i 2005. Filmen har dessuten blitt prisbelønnet med Kristallen samt 2005-års Guldbagge.
Sammen med forfatteren Marjaneh Bakhtiari ble Persson tildelt TCOs (Tjenestemännens Central Organisation) kulturpris år 2005.
Persson er mor til tre barn og bosatt i Stockholm.


== Filmografi ==
2008: Drottningen och jag
2007: Fyra fruar och en man
2006: Motormannen
2004: Prostitution bakom slöjan
2004: Åt helvete med det gamla
2004: Jag och min kusin
2003: I livets slutskede
2000: Sjutton år av längtan
2000: Min mamma – en persisk prinsessa
1998: Min hemlighet
1996: Dolda tecken
1995 : Att vara adopterad
1994: En dörr til en annan värld


== Referanser ==


== Eksterne lenker ==
På hjemmesiden til RealReel kan en lese mer om Nahid Perssons produksjoner og se trailere til filmene
(en) Nahid Persson på Internet Movie Database 
(sv) Nahid Persson i Svensk Filmdatabas 
(da) Nahid Persson på Filmdatabasen 
(en) Nahid Persson på AllMovie 
(en) Nahid Persson hos The Movie Database
Enhetstakst

Enhetstakst er et begrep som brukes i flere sammenhenger, men er mest brukt i forbindelse med prissetting i kollektivtrafikken. Bergen kommune innførte i 2007 enhetstakst for all busstrafikk. Dvs at i stedet for mange soner og mange forskjellige takster, er det nå samme pris uavhengig hvor du skal. I 2007 og 2008 har taksten vært på 23 NOK.
Jelena Jelesina

Jelena Borisovna Jelesina (russisk: Елена Борисовна Елесина, født 4. april 1970 i Tsjeljabinsk) er en tidligere russisk høydehopper. Hun vant gullmedaljen under Sommer-OL 2000 med 2,01 kun en centimeter bak hennes personlige rekord. Hun har også flere mindre medaljer i store mesterskap.


== Referanser ==


== Eksterne lenker ==
(de) Jelena Jelesina – Munzinger Sportsarchiv 
(en) Jelena Jelesina – Olympics.com 
(en) Jelena Jelesina – Olympic.org 
(en) Jelena Jelesina – Olympedia 
(en) Jelena Jelesina – Sports-Reference (OL-resultater – arkivert) 
(en) Jelena Jelesina – World Athletics 
(en) Jelena Jelesina – Track and Field Statistics 
(en) Jelena Jelesina – TheSports.org
INTSOK

INTSOK var en norsk ideell stiftelse som ble grunnlagt i 1997 av Olje- og energidepartementet, Næringsdepartementet og Utenriksdepartementet i samarbeid med Næringslivets hovedorganisasjon, Rederiforbundet og Norsk Olje og Gass, samt oljeselskapene Equinor, Saga Petroleum og Norsk Hydro. I 2016 ba Olje- og energidepartementet INTSOK om å overta virksomheten til Intpow og slå sammen de to organisasjonene. Den nye organisasjonen, Norwegian Energy Partners, vil fra 2017 arbeide med leverandørindustrien innenfor fornybart (vind, vann, sol), i tillegg til olje og gass som tidligere.INTSOKs hovedoppgave var å bidra til internasjonalisering av olje- og gass leverandørindustrien i Norge, gjennom å skape møteplasser der norsk industri kan møte kunder i utlandet. Kunder er i hovedsak de store internasjonale oljeselskapene, nasjonale oljeselskap og store ingeniørselskaper. Verdien av eksporten fra denne industrisektoren var ved INTSOKs oppstart i 1997 på ca. 16 milliarder NOK og hadde i 2015 økt til over 200 milliarder NOK.
Partnerbedriftene til INTSOK består av mange små og mellomstore bedrifter, samt store internasjonale aktører som Equinor, Kværner og Aker Solutions. For å kunne bli partner i INTSOK må bedriftene oppfylle kriterier som å bidra til norske arbeidsplasser og at overskuddet fra den norske virksomheten skal skattlegges i Norge. Per 1. januar 2016 hadde INTSOK ca 230 partnerbedrifter.
Hovedmarkeder for INTSOK er oljerike nasjoner, slik som Storbritannia, Brasil, Canada, Kina, Mexico, Russland og USA.
 
Administrerende direktør for stiftelsen fra 1997 til 2013 var K. Gulbrand Wangen, mens Sjur E. Bratland overtok rollen fra 2013.


== Referanser ==


== Eksterne lenker ==
www.intsok.com
Hennes meget kongelige høyhet

Hennes meget kongelige høyhet er en norsk romantisk dramafilm fra 1968 regissert av Arnljot Berg. Filmen handler om en prinsesse som forelsker seg i en mann av folket. Forholdet må holdes hemmelig, men når noen tar et bilde av dem er skandalen et faktum. Tema i filmen er om hvorvidt de kongelige har rett til privatliv. Hovedrollene spilles av Christina Schollin og Toralv Maurstad, mens sentrale biroller spilles av Lillebil Ibsen og Henki Kolstad.


== Handling ==
Handlingen er lagt til en tenkt by i Europa. Prinsesse Anne er til stede ved premieren på Romeo og Julie, iscenesatt av skuespilleren Georg Stander, som også spiller hovedrollen. Etter forestillingen blir de presentert for hverandre, og de forelsker seg. Rangsforskjellen og det faktum at Georg er skilt, gjør at de ikke kan gifte seg. 
Forholdet må holdes hemmelig, og de bygger seg sin egen verden som består av bilturer og Georgs leilighet. Lenge greier de å unngå offentlighetens oppmerksomhet, inntil en dag en påpasselig pressefotograf knipser et bilde, og dermed er skandalen der. Anne blir i all hast sendt til et slott på landet som eies av tante Augusta, mens historien dysses ned. Som gammel intrigemaker foreslår tante Augusta at Anne og Georg skal reise til utlandet sammen. Dette gjør de, men de blir på nytt oppdaget og forfulgt av pressen Europa rundt. Skandalen utnyttes av opposisjonen i landet, og regjeringen kommer i store vanskeligheter.
Til slutt står Anne overfor valget mellom plikten mot fedrelandet og den mannen hun elsker. Hun treffer sitt valg uvitende om forholdene i hjemlandet.


== Om filmen ==


=== Filmanmelderne ===
Både Aftenpostens og Arbeideravisas anmeldere gav den gode kritikker. Aftenpostens Gunvor Gjessing skrev blant annet: «..både i manuskript og regi viser Berg taktfølelse», men poengterer også at hun ville ønsket at regissøren kunne brukt «skarpere lut». Arbeiderbladets Haavard Haavardsholm peker særlig på enkelte av skuespillerne og skriver: «Toralv Maurstad og Christina Schollin skal ha sin del av æren for det gode resultatet». «Humørfylt kongelig eskapade», var overskriften som VGs anmelder brukte og gav den terningkast fem. Anmelderen gav særlig ros til skuespillerne og miljøskildringene.


=== Priser ===
Regissør Arnljot Berg ble i 1969 tildelt Filmkritikerprisen for denne filmen.


== I rollene ==


== Referanser ==


== Eksterne lenker ==
(en) Hennes meget kongelige høyhet på Internet Movie Database 
(no) Hennes meget kongelige høyhet hos Filmfront 
(sv) Hennes meget kongelige høyhet i Svensk Filmdatabas
Anders Hovdenes

Anders Hovdenes (født 11. september 1987) er en profesjonell norsk terrengsyklist og Norgesmester i rundbane 2006 og 2009.
18 år gammel vant Hovdenes sitt første senior Norgesmesterskap i rundbane. Som 20-åring satte han løyperekord i Birkebeinerrittet. Han ble også den yngste rytter som har vunnet eliteklassen.2011-sesongen tok han et hvileår.Hovdenes sykler for semi-profflaget Team United Bakeries.


== Meritter ==


== Referanser ==


== Eksterne lenker ==
(en) Anders Hovdenes – Cycling Archives
Peristediidae

Peristediidae er en gruppe ulkefisker. 


== Litteratur ==
Nelson, Joseph S. (2006). Fishes of the World (4 utg.). Edmonton. ISBN 0-471-25031-7. 


== Eksterne lenker ==
(en) Peristediidae – oversikt og omtale av artene i WORMS-databasen 
(en) Peristediidae i Encyclopedia of Life 
(en) Peristediidae i Global Biodiversity Information Facility 
(en) Peristediidae hos Fossilworks 
(en) Peristediidae hos ITIS 
(en) Peristediidae hos NCBI 
(en) Kategori:Peristediidae – bilder, video eller lyd på Wikimedia Commons 
Peristediidae – detaljert informasjon på Wikispecies
Frankrikes Grand Prix 2005

Frankrikes Grand Prix 2005 var et Formel 1-løp arrangert 1. juli – 3. juli 2005 på Circuit de Nevers Magny-Cours i Frankrike. Det var det tiende løpet i Formel 1-sesongen 2005.


== Klassifisering ==


=== Kvalifisering ===
Noter til tabellen:

Kimi Räikkönen ble flyttet ned 10 plasser for å bytte motor.


=== Løpet ===


== Eksterne lenker ==
(en) 2005 French Grand Prix – kategori av bilder, video eller lyd på Commons
Eugène-Henri Gravelotte

Eugène-Henri Gravelotte (født 6. februar 1876, død 23. august 1939) var en fransk fekter.
Gravelotte deltok i de første moderne olympiske lekene i Athen i 1896. Han ble Frankrikes første olympiske mester da han vant finalen i florett over sin landsmann Henri Callot med 3–2.


== OL-medaljer ==
1896  Athen -  Gull i fekting; florett


== Referanser ==


== Eksterne lenker ==
(en) Eugène-Henri Gravelotte – Olympedia 
(en) Eugène-Henri Gravelotte – Sports-Reference (OL-resultater – arkivert) 
(en) Eugène-Henri Gravelotte – databaseOlympics.com (arkivert)
Erik Byes Minnepris

Erik Byes Minnepris er en norsk pris som blir utdelt på åpningsdagen til den årlige Christiansand Protestfestival. Prisen er en statuett i bronse laget av den norske billedhuggeren Arne Vinje Gunnerud og ble lansert etter journalisten og visekunstneren Erik Byes død 13. oktober 2004. Protestfestivalens minneprisråd nominerer kandidater til prisen i samråd med Erik Byes nærmeste familie.
Minneprisen gis til en person som «over en periode har framvist et uredd og brennende engasjement for å påvirke samfunnsutvikingen i positiv lei, lokalt, nasjonalt eller internasjonalt. Vedkommende må ha framvist mot til å gå mot strømmen og de moteriktige standpunkt, til kompromissløst å kjempe for fred, rettferdighet og menneskeverd».I 2008 ble prisen gitt ut for fjerde gang. Den gikk da til den amerikanske fredsaktivisten Cindy Sheehan, etter ønske fra Erik Byes enke Tove Bye.


== Referanser ==